Lenna Kuurmaa

Lenna Kuurmaa (sündinud 26. septembril 1985 Tallinnas) on eesti poplaulja ja näitleja. Ansambli Vanilla Ninja koosseisus on ta esindanud Šveitsi 2005. aasta Eurovisiooni lauluvõistlusel. 2015. aasta sügisel osales ta TV3 telesaates "Su nägu kõlab tuttavalt". Lapsepõlves elas Lenna Kuurmaa Mustamäel ema, isa ja vend Raidoga. Kooliteed alustas Lenna Tallinna 54. Keskkoolis, kus käis saksa keele süvaõppeklassis (paar aastat ka saksa osakonnas). Juba koolipõlves musitseeris ta ansamblis. Ta kuulus kooli korvpallinaiskonda, lisaks osales ta võimlemis-, ujumis- ja kergejõustikuvõistlustel. Laulmist hakkas Lenna Kuurmaa õppima Eesti Televisiooni laste laulustuudios, kus ta laulis 14 aastat. Ta on õppinud ka Nõmme Muusikakoolis viiulit. Lenna Kuurmaa osales 1993. aastal Eesti Televisiooni saates "Laulukarussell". Eesti Televisiooni laulukooriga osales ta paljudel rahvusvahelistel lauluvõistlustel. Kuurmaa on laulnud muusikalides "Kuningas ja mina" ning "Helisev muusika". Tallinna Saksa Gümnaasiumi lauluvõistlustel võitis ta samuti esikohti.[viide?] 2002 võttis Lenna osa konkursist Fizz Superstar, kus jõudis 15 veerandfinalisti hulka. Sellega jäi ta silma plaadifirmale TopTen ja nii ta Vanilla Ninjasse valitigi.[viide?] 2006. aastal oli Kuurmaa "Laulukarusselli" 7–9-aastaste vanuserühma võistluse saatejuht. 3. jaanuaril 2007 esines ta 2006. aasta R2 Aastahiti galakontserdil Unistuste Bändi koosseisus, esitades Justin Timberlake'i loo "Sexyback". 24. veebruaril 2007 esines Kuurmaa Tartus iga-aastasel Eesti Vabariigi iseseisvuspäeva vastuvõtul. 2007. aasta sügisel osales Kuurmaa saatesarja "Kaks takti ette" eelžüriis. 2017. aasta noorte laulu- ja tantsupeol esitas Lenna Kuurmaa solistina ka peo nimilugu "Mina jään". 2007. aasta Eurovisiooni eelvoorus osales ainult 10 laulu ja kõik need tellis Eesti Televisioon otse valitud autoritelt. Nende hulka kuulus ka Lenna Kuurmaa, kelle laul aga ei võitnud. Helsingis toimunud Eurovisioonile saadeti eelvooru võitja Gerli Padar. 2010. aastal jõudis Lenna Kuurmaa konkursi Eesti Laul finaali, kus ta sai teise koha looga "Rapunzel". 2012. aasta Eesti Laulu võistlusel sai ta finaalis teise koha looga "Mina jään". 2014. aasta Eesti Laulu võistlusel sai ta neljanda koha looga "Supernoova". 2017. aastal osales Lenna Eesti Laulu võistlusel looga "Slingshot" ja sai finaalis kaheksanda koha. Maya, Rainer Sarneti lavastatud filmis "Kuhu põgenevad hinged" Angela, TV3 seriaalis "Kodu keset linna" Lenna, talgufilmis "Täitsa lõpp!" Viivi, Aku Louhimiesi lavastatud filmis "Vuosaari" (2012) Ramilda, TV3 seriaalis "Kättemaksukontor" (2017) Lennal on ilmunud mitu soolosinglit ("Saatus naerdes homse toob", "Sellel ööl", "Rapunzel" jt). 2010. aasta mai lõpus ilmus tema debüütalbum "Lenna" ja 2013. aasta lõpus album "Teine". Lenna Kuurmaa elukaaslane on olnud kitarrist Robert Vaigla, kes on basskitarrist Raul Vaigla poeg. Neil on tütred Ami (sündinud 2013) ja Matilda (sündinud 2015). 5. jaanuaril 2019 kihlus ta näitleja Lapimaal Lauri Mäesepaga. Novembris 2020 sündis neil poeg Kusti. Juunis 2021 nad abiellusid. Ajakirja Kroonika lugejad valisid Lenna Kuurmaa 2006. ja 2008. aastal seksikaimaks naiseks. 2009. aastal töötas Kuurmaa osalise tööajaga Tallinna laste turvakeskuses. Lenna Kuurmaa on jalgpallifänn ja tema enda sõnul oli tal nooremana nõrkus jalgpallurite vastu. Veel meeldib talle tantsida, näidelda ja laulda. XII noorte laulu- ja tantsupidu "Kes? Mis? Kus?" 2008, lk. 100–101 "Kes? Mis? Kus?" 2008, lk. 421 "Kes? Mis? Kus?" 2008, lk. 434–435 "Kes? Mis? Kus?" 2010, lk. 470 "Palju õnne! Lenna Kuurmaal sündis tütar". Elu24. 2. märts 2013. Vaadatud 16. veebruaril 2024. "Lenna Kuurmaa: Aeg läheb nii, et ei jõua silmagi pilgutada!". Kroonika. 8. mai 2015. Vaadatud 16. veebruaril 2024. "Nunnu valik! Lenna Kuurmaa paljastas, mis tema ja Lauri Mäesepa poeg nimeks sai". Õhtuleht. 2. veebruar 2021. "Palju õnne! Lenna Kuurmaa ja Lauri Mäesepp abiellusid". TV3. 21. juuni 2021. Vaadatud 16. veebruaril 2024. "Kes? Mis? Kus?" 2010, lk. 125 Lenna Kuurmaa andmebaasis MusicBrainz (inglise keeles) Lenna andmebaasis MusicBrainz (inglise keeles) "Lenna Kuurmaa sai drum`n`bassi auhinna!". TopTop.ee. 1. veebruar 2009. "Lenna Kuurmaa keelas oma alastifoto kasutamise näitusel". Elu24.ee. 19. mai 2009.